

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī |

**9.**

**Par grozījumiem Ogres novada pašvaldības domes 2023. gada 30.marta lēmumā “****Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “Ikšķiles māja””**

Atbilstoši Publiskas personas kapitāla daļu un kapitālsabiedrību pārvaldības likuma 7.pantam tika pieņemts Ogres novada pašvaldības (turpmāk – Pašvaldība) domes 2023.gada 30.marta lēmums “Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “Ikšķiles māja” (protokola izraksts Nr. 3; 89.) (turpmāk – Lēmums).

Pašvaldības dome konstatē, ka Lēmumu ir nepieciešams papildināt ar Publiskas personas kapitāla daļu un kapitālsabiedrību pārvaldības likuma 7.panta otrās daļas 1.punktā noteikto vērtējumu attiecībā uz SIA “Ikšķiles māja” atbilstību šā likuma 4.panta nosacījumiem un atbilstoši šā likuma 7.panta otrās daļas 2.punktam noteikt SIA “Ikšķiles māja” vispārējo stratēģisko mērķi.

Ņemot vērā minēto un pamatojoties uz Pašvaldību likuma 4.panta pirmās daļas 1. un 2.punktu, 7.pantu, 10.panta pirmās daļas 9.punktu, Publiskas personas kapitāla daļu un kapitālsabiedrību pārvaldības likuma 4.panta pirmo daļu, 7.panta pirmo daļu un otro daļu, 57.panta pirmās daļas 1.punktu, Enerģētikas likuma 51.panta pirmo daļu, Ūdenssaimniecības pakalpojumu likuma 6.panta pirmo daļu, likuma “Par valsts un pašvaldību dzīvojamo māju privatizāciju” 50.panta septīto daļu, Valsts pārvaldes iekārta likuma 40.panta pirmo daļu, 41.panta pirmo daļu, 88.panta pirmo un otro daļu,

**balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Izdarīt** grozījumus Ogres novada pašvaldības domes2023.gada 30.marta lēmumā “Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “Ikšķiles māja” (protokola izraksts Nr. 3; 89.) (turpmāk – Lēmums), papildinot Lēmumu ar 1.1 un 1.2 punktiem šādās redakcijās:

“1.1 **Atzīt** sabiedrības ar ierobežotu atbildību “Ikšķiles māja”, reģistrācijas Nr. 40103416198, darbību konkrētajā tirgū **par atbilstošu** Valsts pārvaldes iekārtas likuma 88.panta pirmās daļas 1.punkta un 2.punkta nosacījumiem - publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek novērsta tirgus nepilnība un tiek radītas preces vai pakalpojumi, kas stratēģiski svarīgi valsts vai pašvaldības administratīvās teritorijas attīstībai vai valsts drošībai.”

“1.2 **Noteikt** sabiedrībai ar ierobežotu atbildību “Ikšķiles māja” vispārējos stratēģiskos mērķus:

* 1. nodrošināt kvalitatīvus, efektīvus un nepārtrauktus ūdenssaimniecības un siltumapgādes pakalpojumus uzlabojot vides aizsardzību, ieviešot jaunas tehnoloģijas un resursu pārvaldības metodikas;
	2. nodrošināt kvalitatīvu administratīvās teritorijas labiekārtošanu un sanitāro tīrību;
	3. palielināt iedzīvotāju apmierinātību ar kapitālsabiedrības sniegto pakalpojumu kvalitāti.

(Sēdes vadītāja,

domes priekšsēdētāja E. Helmaņa paraksts)